23 de gener

El 23 de gener és el vint-i-tresè dia de l'any en el calendari gregorià. Queden 342 dies per finalitzar l'any, 343 en els anys de traspàs.

Esdeveniments 
Països Catalans
 1501 - València: Una butlla pontifícia del papa Alexandre VI, Roderic de Borja, reconeixia la universitat creada amb les noves Constitucions de l'Estudi General.
 1641 - Catalunya: al cap d'una setmana d'haver proclamat la República Catalana, en el marc de la guerra dels Segadors, el president de la Generalitat Pau Claris es veu obligat -per poder mantenir el suport francès- a proclamar Lluís XIII de França com a comte de Barcelona.
 1939 - Barcelona: últim número del diari La Publicitat, que havia començat a editar-se el 1922.

Resta del món
 1579 - Països Baixos: les províncies del nord del país creen la Unió d'Utrecht.
 1719 - Liechtenstein: l'emperador Carles VI instaura aquest país com a principat de l'Imperi fusionant les senyories de Vaduz i Schellenberg.
 1958 - Veneçuela: un cop d'estat acaba amb la dictadura de Marcos Pérez Jiménez.
 2006 - Canadà: s'hi celebren eleccions legislatives que guanya el Partit Conservador, encapçalat per Stephen Harper.

Naixements 
Països Catalans
 1350 - València: Sant Vicent Ferrer, dominic valencià que recorregué mig Europa predicant la seua moral i visió del cristianisme (m. 1419).
 1893 - Barcelona: Emili Vendrell i Ibars, tenor i destacat intèrpret de cançons tradicionals catalanes.
 1916 - Barcelonaː Maria Lluïsa Algarra i Coma, advocada –primera jutgessa espanyola– i autora teatral, exiliada a Mèxic (m.1957).
 1917 - Llorca, Múrcia: Encarnación Hernández, pionera del bàsquet femení com a jugadora, entrenadora, àrbitra i fundadora d'equips.
 1933 - Ripoll: Jordi Roca i Tubau, artista i dissenyador gràfic
 1939 - Barcelona: Roser Capdevila i Valls, il·lustradora catalana.
 1951 - Lleidaː Leonor Pedrico Serradell, fotògrafa pionera i primera fotoperiodista de les terres de Lleida (m. 2013).
 1959 - Palma: Andreu Vidal Sastre, poeta mallorquí.
 1972 - Barcelona: Natza Farré i Maduell, periodista i comunicadora catalana.
 1991 - Barcelona: Clara Basiana i Cañellas, nedadora de natació sincronitzada catalana.

Resta del món
 1752 - Roma, Itàlia: Muzio Clementi, compositor, intèrpret virtuós d'instruments de tecla, professor, editor musical i constructor de pianos d'origen italià establert a Anglaterra (n. 1752).
 1783 - Grenoble, França: Stendhal, escriptor (m. 1842).
 1796 - Berlín: Heinrich Soussmann, flautista i compositor alemany que va compondre molta música per a flauta, exercicis i fins i tot un mètode.
 1813 - Kristiansandː Camilla Collett, escriptora noruega introductora del realisme i primera intel·lectual feminista del país (n. 1813).
 1832 - París: Édouard Manet, pintor impressionista francès (m. 1883).
 1859 - Dublínː Katharine Tynan, poetessa i escriptora irlandesa (m. 1931).
 1862 - Königsberg, Prússia Oriental: David Hilbert, matemàtic (m. 1943).
 1876 - Hamburg, Alemanya: Otto Paul Hermann Diels, químic alemany, Premi Nobel de Química de 1950 (m. 1954).
 1888 - Budapest, Àustria-Hongria: Bianca Stagno Bellincioni, cantant i actriu italiana (m. 1980).
 1897 - Viena: Margarete Schütte-Lihotzky, primera arquitecta austríaca, creadora de la «cuina de Frankfurt» (m. 2000).
 1900 - Plainfield (Nova Jersey): Dave Hand, animador, realitzador i productor americà (m. 1986).
 1907 - Tòquio (Japó): Hideki Yukawa, físic japonès, Premi Nobel de Física de 1949 (m. 1981).
 1910 - Liverchies, Pont-à-Celles, Valònia: Django Reinhardt, guitarrista de jazz (m. 1953).
 1915 - Castries, Saint Lucia, Imperi Britànic: William Arthur Lewis, economista britànic, Premi Nobel d'Economia de l'any 1979 (m. 1991).
 1918 - Nova York: Gertrude Belle Elion, farmacòloga, bioquímica i professora universitària nord-americana guardonada amb el Premi Nobel de Medicina o Fisiologia l'any 1988).
 1920, Offenbach am Main, Alemanya: Gottfried Böhm, arquitecte alemany.
 1928
 Dobbiaco, Itàlia: Eugenio Monti, corredor de bobsleigh.
 París, França: Jeanne Moreau, actriu, directora de cinema, de teatre, d'òpera, guionista i escriptora francesa.
 1929 - Berlín, Alemanya). John C. Polanyi, químic canadenc d'origen hongarès, Premi Nobel de Química de l'any 1986.
 1930 - Castries, Saint Lucia, Imperi Britànic: Derek Walcott, poeta i dramaturg, Premi Nobel de Literatura de l'any 1992.
 1943 - Anderson (Indiana), Estats Units: Gary Burton, músic, compositor, educador i vibrafonista de jazz.
 1953 – Los Angeles, Califòrnia, EUA: Antonio Villaraigosa, alcalde de Los Angeles, CA.
 1960 - Malatya, Turquia: Güldal Akşit, política turca. (m 2021)
 1963 - Suzhou, Jiangsu (Xina): Su Tong, escriptor xinès, Premi Mao Dun de Literatura de l'any 2015.
 1975 - Montevideo: Cecilia Curbelo, comunicadora, columnista, escriptora, guionista i editora uruguaiana.
 1985 - Tytsjerksteradiel, Països Baixos: Doutzen Kroes, model i actriu neerlandesa.
 1986 - Etiòpia: Gelete Burka, atleta etíop, subcampiona mundial el 2015 en la prova de 10.000 metres.
 1987 - Marsella: Louisa Necib, centrecampista de futbol amb 140 internacionalitats per a França des del 2005.

Necrològiques 
Països Catalans
 1131 - Barcelona: Ramon Berenguer III, “el Gran”, comte de Barcelona i Girona, d'Osona, de Besalú, de Provença i de Cerdanya (48 anys).
 1516 - Madrigalejo, Regne de Castella: Ferran el Catòlic, un dels Reis Catòlics.
 1866 - Madrid, Espanya: Joan Isern Batlló i Carrera, botànic català.
 1897 - Manila, Filipines: Frederic Faura i Prat, meteoròleg i eclesiàstic català.
 1937 - València: Tina de Jarque, vedet, actriu i cantant catalana (n. 1906).
 1948 - Banyoles, Pla de l'Estany: Joaquim Pecanins i Fàbregas, músic català (64 anys).
 1956 - Barcelona: Ramon Violant i Simorra, etnògraf català.
 1975 - Barcelonaː Assumpció Casals i Rovira, primera actriu catalana (n. 1896).
 1976 - Caracas: Maria Gispert i Coll, escriptora i política catalana (n. 1904).
 1983 - Picanya, l'Horta Oest: Abel Mus, violinista, pedagog i compositor valencià (75 anys).
 1989 - Figueres, Alt Empordà: Salvador Dalí, pintor català.
 2008 - Barcelona, Barcelonès: Jaume Sorribas i Garcia, actor català (n. 1948).
 2009 - Roda de Ter, Osona: Francesc Ribas i Sanglas, futbolista català.
 2010 - Palafrugell: Maria Lluïsa Borràs, doctora en Història de l'Art, escriptora, crítica i comissària d'exposicions (n. 1931).
 2018 - Barcelona: Carme Mateu i Quintana, promotora cultural catalana (n. 1936).

Resta del món
 667 - Toledo (Regne de Toledo): Ildefons de Toledo, arquebisbe, teòleg i escriptor eclesiàstic, sant.
 1567: Pequín (Xina): Emperador Jiajing, onzè emperador de la Dinastia Ming (n. 1507).
 1568 - Madrid: Gaspar Becerra, escultor i pintor andalús (n. 1520).
 1803 - Dublín, Irlanda: Sir Arthur Guinness, cerveser irlandès i el fundador de la companyia Guinness,.
 1893 - Madrid, Espanya: José Zorrilla, poeta i dramaturg espanyol.
 1928 - Madrid: María Guerrero, actriu espanyola.
 1931 - Sant Petersburg: Anna Pàvlova, ballarina russa (49 anys).
 1936 - North Stoke, Oxfordshire, Anglaterra: Clara Butt, cèlebre contralt britànica (n. 1872).
 1944 - Oslo, Noruega: Edvard Munch, pintor i gravador noruec (80 anys).
 1946 - Saltsjöbaden, Suèciaː Helene Schjerfbeck, pintora finlandesa, l'artista més important de Finlàndia (n. 1862).
 1963 - Varsòvia, Polònia: Józef Gosławski, escultor i medallista polonès.
 1968 - Londresː Teresa Clotilde del Riego, compositora, violinista, pianista i cantant anglesa (n. 1876).
 1972 - Warminster: Maxwell Armfield, il·lustrador i escriptor anglès.
 1981 - Nova York, EUA: Samuel Barber, compositor nord-americà (70 anys).
 1990 - Buenos Aires, Argentinaː Raúl Kaplún, violinista, compositor i director d'orquestra alemany nacionalitzat argentí.
 2017 - Madridː Gertrudis de la Fuente, doctora en Farmàcia, pionera de la investigació bioquímica (n. 1921).
 2018 - La Reina, Xileː Nicanor Parra, poeta, matemàtic i físic xilè. Creador de l'anomenada antipoesia, se'l considera un dels autors més influents de la literatura hispanoamericana (n. 1914).
 2021
 Beverly Hills, Califòrnia, EUA: Hal Holbrook, actor Estatunidenc (n. 1925).
 Los Angeles, EUAː Larry King, periodista i presentador de televisió (n. 1933).

Festes i commemoracions 
 Onomàstica:
 Sant Ildefons de Toledo, bisbe de Toledo; 
 Sant Joan de les Almoines, patriarca ortodox d'Alexandria; 
 Esposalles de la Mare de Déu; 
 Sant Agatàngel de Roma, màrtir; 
 Sant Trobat de Girona, màrtir; 
 Sant Climent d'Ancira, bisbe i màrtir; 
 Santa Emerenciana de Roma, verge i màrtir; 
 Sant Francesc Gil de Frederic, prevere dominicà i màrtir

Referències 

23